**Gea Bilan, učenica 3.c razreda – članica dječjeg žirija Mali Marulić**

Bio je utorak, pisali smo test iz prirode i društva. Učiteljica me pozvala do svoga stola i pitala bih li ja bila članica dječjeg žirija na festivalu ''Mali Marulić''. Bila sam ugodno iznenađena. Kada sam došla kući, rekla sam mami i tati, a oni su bili iznenađeni i sretni zbog mene. U sljedeću srijedu smo mama i ja otišle na sastanak da upoznam ostale članove maloga žirija. Dobili smo raspored i puntaricu, blokić...

Došao je i taj ponedjeljak. Gledali smo predstavu ''Did i repa''.U 19 sati smo išli na otvaranje i gledali predstavu ''Mrvice iz dnevnog boravka''. U utorak smo prvo gledali predstavu ''Snjeguljica mora umrijeti''. Bila je super. Poslije smo gledali predstavu ''Žar ptica''. Bila je malo dosadna. Srijeda je bila zaista iscrpljujuća. Gledali smo tri predstave. Prva je bila ''Čudnovate zgode šegrta Hlapića'', druga ''Vjetar Kimbunga'' i treća ''Ružičasta sanjarica''. Jedna od glumica se zvala Gea,kao i ja. Zadnja predstava koju smo ocjenjivali bila je u četvrtak i zvala se ''Palačinka mog života''. Ta je predstava bila najbolja. U 19 sati smo je proglasili kao pobjednčku. Nakon toga smo pogledali predstavu ''Čudnovate zgode šegrta Hlapića'' iz Slovenije.

Ova četiri dana su mi bila nezaboravna. Upoznala sam nove prijatelje i lijepo se zabavila.

Gea Bilan 3.c